জন হ্যাসব্রুক ভ্যান ভ্লেক
জন হ্যাসব্রুক ভ্যান ভ্লেক (১৩ই মার্চ, ১৮৯৯ - ২৭শে অক্টোবর, ১৯৮০) একজন মার্কিন পদার্থবিজ্ঞানী। তার বাবা বিখ্যাত গণিতবিদ এডওয়ার্ড বার ভ্যান ভ্লেক এবং দাদা জ্যোতির্বিজ্ঞানী জন মনরো ভ্যান ভ্লেক। কানেক্টিকাটের মিড্‌লটাউনে জন্ম হলেও তিনি বেড়ে উঠেন উইসকনসিনের ম্যাডিসনে। ভ্যান ভ্লেক চুম্বকত্বের কোয়ান্টাম বলবিজ্ঞান বিষয়ক তত্ত্বের অবতারণা করেন এবং জটিল ধাতু সংকরে রাসায়নিক বন্ধন বিষয়ে গবেষণা করেন। ১৯৭৭ সালে ফিলিপ ওয়ারেন এন্ডারসন এবং নেভিল ফ্রান্সিস মটের সাথে যৌথভাবে পদার্থবিজ্ঞানে নোবেল পুরস্কার লাভ করেন।